《罨画溪》
明代·马治

积雨洗崖嶂，奔泉会空曲。
流为千丈溪，泓停深似玉。
霞吟发彩翠，花艳分红绿。
浦云自点缀，岸峰相映烛。
旁穿震泽口，直泻颐山腹。
日暮扁舟来，渔歌出湖洑。

作者简介：明间常州府宜兴人，字孝常。初为僧，能诗。元末，周履道避地宜兴，治为具舟车，尽穷阳羡山溪之胜，以诗唱和，成《荆南倡和集》。洪武初，为内丘知县，终建昌知府。